Edgar Kolmpere
Edgar Manfred Kolmpere (kuni 18. märts 1936 Klumberg; 23. veebruar (11. veebruar vkj) 1897 Tallinn – 27. august 1961 Tallinn) oli Eesti kergejõustiklane ja jääpallur. Ta lõpetas 1916. aastal eksternina Tallinna Peetri Reaalkooli. Ta võitis aastatel 1917–1925 Eesti meistrivõistlustel vasaraheites 4 kulda ja 2 hõbedat, odaviskes 2 hõbedat ja kettaheites 1 pronksi ning tuli 1916–1923 jääpallis kalevlasena 3 ja Spordi meeskonnas 4 korda Eesti meistriks.